Title: ประกาศคณะกรรมการควบคุมการขนส่งทางบกประจำจังหวัดนครราชสีมา ฉบับที่ 215 (พ.ศ. 2550) เรื่อง กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 1 จังหวัดนครราชสีมา สายที่ 5 เขตอุตสาหกรรมสุรนารี - โรงเรียนสารพัดช่างนครราชสีมา ให้มีรายละเอียดเส้นทางแยกช่วง

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดนครราชสีมา
ฉบับที่
๒๑๕ (พ.ศ. ๒๕๕๐)
เรื่อง
กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทาง
ด้วยรถโดยสาร
หมวด ๑ จังหวัดนครราชสีมา สายที่ ๕ เขตอุตสาหกรรมสุรนารี -
โรงเรียนสารพัดช่างนครราชสีมา
ให้มีรายละเอียดเส้นทางแยกช่วง[๑]

ตามที่ได้มีประกาศคณะกรรมการควบคุมการขนส่งทางบกประจำจังหวัดนครราชสีมา
ฉบับที่ ๙๕ (พ.ศ. ๒๕๓๕) ลงวันที่ ๔ ธันวาคม ๒๕๓๕ กำหนด (ปรับปรุง)
เส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๑ จังหวัดนครราชสีมา
สายที่ ๕ เขตอุตสาหกรรมสุรนารี - โรงเรียนสารพัดช่างนครราชสีมา นั้น

คณะกรรมการควบคุมการขนส่งทางบกประจำจังหวัดนครราชสีมาได้พิจารณาเห็นสมควรให้กำหนด
(ปรับปรุง) รายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดนครราชสีมาในการประชุมครั้งที่
๒/๒๕๔๗ เมื่อวันที่ ๒๔ กันยายน ๒๕๔๗ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๙/๒๕๔๘ เมื่อวันที่ ๑๔ มิถุนายน ๒๕๔๘จึงให้กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร
หมวด ๑ สายที่ ๕ เขตอุตสาหกรรมสุรนารี - โรงเรียนสารพัดช่างนครราชสีมา ให้มีรายละเอียดเส้นทางแยกช่วงหมู่บ้านรุ่งอรุณวิลล์
- มหาวิทยาลัยวงษ์ชวลิตกุล ดังต่อไปนี้ คือ

สายที่
๕ เขตอุตสาหกรรมสุรนารี - โรงเรียนสารพัดช่างนครราชสีมา
เที่ยวไป เริ่มต้นจากสถานที่จอดรถโดยสารประจำทางหน้าเขตอุตสาหกรรมสุรนารี
(กม. ๗) ไปตามทางหลวงแผ่นดินหมายเลข ๒๒๔ แยกซ้ายไปตามถนนราชนิกูล แยกขวาไปตามถนนไชยณรงค์แยกซ้ายไปตามถนนสรรพสิทธิ์
แยกขวาไปตามถนนวัชรสฤษดิ์ ตรงไปตามถนนจักรี แยกซ้ายไปตามถนนอัษฎางค์ แยกขวาไปตามถนนราชดำเนิน
แยกขวาไปตามถนนมิตรภาพ แยกซ้ายไปตามถนนช้างเผือก แยกขวาไปตามถนนมิตรภาพ แยกซ้ายไปตามทางหลวงชนบท
ไปสุดเส้นทาง ณ สถานที่จอดรถโดยสารประจำทางโรงเรียนสารพัดช่างนครราชสีมา
เที่ยวกลับ เริ่มต้นจากสถานที่จอดรถโดยสารประจำทางโรงเรียนสารพัดช่างนครราชสีมาไปตามทางหลวงชนบท
แยกขวาไปตามถนนมิตรภาพ แยกซ้ายไปตามถนนช้างเผือก แยกขวาไปตามถนนมิตรภาพ แยกซ้ายไปตามถนนชุมพล
แยกซ้ายไปตามถนนอัษฎางค์ แล้วไปตามเส้นทางเดิมไปสุดเส้นทาง ณ สถานที่จอดรถโดยสารประจำทางหน้าเขตอุตสาหกรรมสุรนารี
ช่วงหมู่บ้านรุ่งอรุณวิลล์ - มหาวิทยาลัยวงษ์ชวลิตกุล
เที่ยวไป เริ่มต้นจากสถานที่จอดรถโดยสารประจำทางหมู่บ้านรุ่งอรุณวิลล์
ไปตามถนนในหมู่บ้าน แยกซ้ายไปตามทางหลวงแผ่นดินหมายเลข ๒๒๔ แยกซ้ายไปตามถนนราชนิกูล
แยกขวาไปตามถนนไชยณรงค์ แยกซ้ายไปตามถนนสรรพสิทธิ์ แยกขวาไปตามถนนวัชรสฤษดิ์ ตรงไปตามถนนจักรี
แยกซ้ายไปตามถนนอัษฎางค์ แยกขวาไปตามถนนราชดำเนิน แยกขวาไปตามถนนมิตรภาพแยกซ้ายไปตามถนนช้างเผือก
แยกขวาไปตามถนนมิตรภาพ ไปสุดเส้นทาง ณ สถานที่จอดรถโดยสารประจำทางมหาวิทยาลัยวงษ์ชวลิตกุล
เที่ยวกลับ เริ่มต้นจากสถานที่จอดรถโดยสารประจำทางมหาวิทยาลัยวงษ์ชวลิตกุล
ไปตามถนนมิตรภาพ แยกซ้ายไปตามถนนช้างเผือก แยกขวาไปตามถนนมิตรภาพ แยกซ้ายไปตามถนนชุมพลแยกซ้ายไปตามถนนอัษฎางค์
แล้วไปตามเส้นทางเดิม ไปสุดเส้นทาง ณ สถานที่จอดรถโดยสารประจำทางหมู่บ้านรุ่งอรุณวิลล์

ประกาศ
ณ วันที่ ๓๑ มกราคม พ.ศ. ๒๕๕๐
สมบูรณ์
งามลักษณ์
ผู้ว่าราชการจังหวัดนครราชสีมา
ประธานกรรมการควบคุมการขนส่งทางบก
ประจำจังหวัดนครราชสีมา

วัชศักดิ์/ผู้จัดทำ
๔
พฤษภาคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๓๔ ง/หน้า ๑๙๑/๑๙ เมษายน ๒๕๕๐